gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5058, del 27-07-2005 (2005/8749)

CORRECCIÓ d'errades de l'Orde de 7 de juliol de 2005, de la Conselleria d'Infraestructures i Transport, per la qual es regulen les ajudes econòmiques a les iniciatives en matèria de mobilitat sostenible a municipis de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5058

Data del DOGV
:   27-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/8749


Data del document
:   25-07-2005

Organisme emissor
:   Conselleria d'Infraestructures i Transport

Tipus de document
:   Correcció d'errades

Correcció d'errades

 Descriptors 

:   * via urbana
    * ajuda pública
    * administració local
    * suport econòmic
    * carril per a bicicletes
    * zona per als vianants
    * infraestructura de transports

CORRECCIÓ d'errades de l'Orde de 7 de juliol de 2005, de la Conselleria d'Infraestructures i Transport, per la qual es regulen les ajudes econòmiques a les iniciatives en matèria de mobilitat sostenible a municipis de la Comunitat Valenciana. [2005/X8749]
  
S'han observat uns errors en la publicació de la citada orde (DOGV de 21 de juliol de 2005):
  
S'omet l'annex, el qual es reproduïx a continuació.
  
En l'article 1.3. de l'orde s'assenyala que les ajudes previstes es finançaran a càrrec dels ?pressupostos de la Conselleria d'Infraestructures i Transport per a l'any 2004?, i hauria de dir: ?pressupostos de la Conselleria d'Infraestructures i Transport per a l'any 2005?.
  
En l'article 3.4 de l'orde es fixa un termini de presentació de sol·licituds d'un mes comptador a partir del dia següent de la publicació de l'orde. Este termini s'ha de canviar, assenyalant com a data límit de presentació de sol·licituds el 30 de setembre de 2005.
Diari Oficial de la Generalitat Valenciana


Sumari del DOGV 5061, del 01-08-2005 (2005/8353)

Extracte de la convocatòria per a proveir en propietat una plaça de tècnic de Gestió vacant en la plantilla de personal funcionari de l'Ajuntament de Vinaròs.
--------------------------------------------------------------------------------------------------------------------------------------------------------------

### Dades del document

Número de DOGV
:   5061

Data del DOGV
:   01-08-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/8353


Data del document
:   14-06-2005

Organisme emissor
:   Ajuntament de Vinaròs

Tipus de document
:   Convocatòria

Descriptors 

:   * Vinaròs
    * professió administrativa
    * concurs administratiu
    * administració local

Extracte de la convocatòria per a proveir en propietat una plaça de tècnic de Gestió vacant en la plantilla de personal funcionari de l'Ajuntament de Vinaròs. [2005/X8353]
  
En relació amb les bases per a la convocatòria i provisió d'una plaça de tècnic de Gestió, vacant en la plantilla de personal funcionari de l'Ajuntament de Vinaròs, publicades en el BOP de data 19 d'abril de 2005.
  
Atés que l'extracte de la convocatòria s'ha publicat al DOGV núm. 5002 de data 10 de maig de 2005 i BOE núm. 130 de data 1 de juny de 2005.
  
Sent que s'ha observat l'existència d'error material en el contingut de les mateixes, en l'apartat relatiu a Matèries específiques I.
  
Per resolució de l'Alcaldia de data 3 de juny de 2005 es procedeix a la rectificació de les bases específiques per a proveir una plaça tècnic de gestió d'administració general de l'Ajuntament de Vinaròs publicades en el BOP de data 19 d'abril de 2005 i es disposa publicar íntegrament les bases rectificades en el Butlletí Oficial de la Província.
  
En el Butlletí Oficial de la Província de Castelló núm. 69, de data 9 de juny de 2005, s'han publicat les bases rectificades de la convocatòria, per a proveir en propietat una plaça de tècnic de Gestió, escala d'Administració General, subescala Tècnica, enquadrada en el Grup B, vacant en la plantilla de personal funcionari d'aquest ajuntament i inclosa en l'oferta d'ocupació pública per a l'any 2005. El sistema selectiu serà el d'oposició lliure.
  
El termini de prestació de sol·licituds serà de 20 dies naturals, a comptar des del següent a la publicació de l'extracte de la convocatòria en el Boletín Oficial del Estado.
  
Les instàncies presentades durant el termini inicial (20 dies naturals des de la publicació al BOE núm. 130, de data 1 de juny de 2005) seran admeses a la convocatòria, tret de manifestació contrària de la persona interessada.
  
Els successius anuncis relacionats amb aquesta convocatòria es publicaran únicament en el Butlletí Oficial de la Província de Castelló i al tauler d'anuncis d'aquest ajuntament.
  
Cosa que fem pública perquè en prengueu coneixement.
Diari Oficial de la Generalitat Valenciana


Sumari del DOGV 5143, del 25-11-2005 (2005/12802)

Ressenya de l'acord de la Comissió Territorial d'Urbanisme d'Alacant de data 3 de febrer de 2005, pel qual es declara definitivament aprovada l'homologació i el Pla parcial del sector la Retjola del municipi de Monòver.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5143

Data del DOGV
:   25-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12544


Data del document
:   03-10-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Monòver
    * pla d'urbanisme

Ressenya de l'acord de la Comissió Territorial d'Urbanisme d'Alacant de data 3 de febrer de 2005, pel qual es declara definitivament aprovada l'homologació i el Pla parcial del sector la Retjola del municipi de Monòver. [2005/X12468]
  
D'acord amb l'article 59.4 B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2349, de 24 de novembre de 1994), es publica la ressenya de l'Acord de la Comissió Territorial d'Urbanisme d'Alacant publicat juntament amb les normes urbanístiques aprovades en el Butlletí Oficial de la Província d'Alacant núm. 142, del dia 25 de juny de 2005. Exp. 13/05. Monòver. Homologació i Pla parcial del sector la Retjola.
Diari Oficial de la Generalitat Valenciana


Sumari del DOGV 5073, del 18-08-2005 (2005/9584)

Informació pública de l'alternativa tècnica del programa d'actuació integrada dels terrenys inclosos en la unitat d'execució delimitada pel pla de reforma interior de millora del carrer del Periodista Gil Sumbiela.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5073

Data del DOGV
:   18-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9584


Organisme emissor
:   Prodaemi, SL

Tipus de document
:   Anunci

Informació pública de l'alternativa tècnica del programa d'actuació integrada dels terrenys inclosos en la unitat d'execució delimitada pel pla de reforma interior de millora del carrer del Periodista Gil Sumbiela. [2005/F9584]
  
El 2 de juny de 2005, a instància de la mercantil Prodaemi, SL, s'ha presentat davant de l'Ajuntament de València l'alternativa tècnica del programa d'actuació integrada dels terrenys inclosos en la unitat d'execució delimitada pel pla de reforma interior de millora del carrer del Periodista Gil Sumbiela.
  
L'alternativa tècnica comprén la documentació següent:
  
- Plantejament de la proposta.
  
- Plans de reforma interior de millora.
  
- Document d'homologació.
  
- Projecte d'urbanització.
  
- Escriptura de constitució de l'agrupació d'interés urbanístic, acords i estatuts.
  
Per a la seua tramitació pel procediment simplificat de l'article 48 de la Llei Reguladora de l'Activitat Urbanística, s'ha depositat una còpia de la dita alternativa tècnica en la notaria de Manuel A. Rueda Pérez, sítia a València, carrer de Roger de Llúria, 28, i s'ha procedit a la remissió d'avís als que consten en el cadastre com a titulars de drets afectats per l'actuació.
  
Es fa constar que durant el termini de 20 dies comptats des de la publicació del present anunci en el Diari Oficial de la Generalitat Valenciana, qualsevol persona podrà comparéixer a la dita notaria en horari de 10.00 a 14.00 hores, a fi d'obtindre a càrrec seu còpia, total o parcial, de l'acta o sol·licitar que se li exhibisca esta.
  
Igualment, durant l'esmentat termini de 20 dies es podran consultar a l'Ajuntament de València les actuacions derivades de la documentació depositada en este, i presentar, per a la incorporació a estes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
Diari Oficial de la Generalitat Valenciana


Sumari del DOGV 5081, del 30-08-2005 (2005/9031)

Dipòsit dels estatuts de l'organització sindical denominada Sindicato de Celadores (SINCEL).
--------------------------------------------------------------------------------------------

### Dades del document

Número de DOGV
:   5081

Data del DOGV
:   30-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/9031


Organisme emissor
:   Conselleria d'Economia, Hisenda i Ocupació

Tipus de document
:   Anunci

Dipòsit dels estatuts de l'organització sindical denominada Sindicato de Celadores (SINCEL). [2005/9031]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en esta oficina pública, adscrita a la Direcció General de Treball i Seguretat Laboral, l'acta de constitució i els estatuts de l'organització sindicial denominada Sindicato de Celadores (SINCEL), l'àmbit territorial del qual s'estén a la Comunitat Valenciana i el professional comprén els zeladors que treballen en centres i institucions sanitàries, tant públiques com privades..
  
Consten com a firmants de l'acta de constitució: María Dolores Parra Calleja, Vicente Llorca Bañuls, Jesús Martínez Meri, Vicente Carlos Tur Sendra, Josefa Camarena Mascarell i Miguel Angel Colas Fernández.
Diari Oficial de la Generalitat Valenciana


Sumari del DOGV 4925, del 17-01-2005 (2004/13293)

Expedient número IV-MY003/2005. Subministrament de productes de neteja i endreç personal als centres de l'IVADIS, per a l'exercici 2005.
----------------------------------------------------------------------------------------------------------------------------------------

### Dades del document

Número de DOGV
:   4925

Data del DOGV
:   17-01-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/13444


Data del document
:   22-12-2004

Organisme emissor
:   Institut Valencià d'Atenció als Discapacitats

Tipus de document
:   Resolució

Correcció d'errades

Anàlisi jurídica

 Descriptors 

:   * contracte de subministraments
    * adjudicació de contracte administratiu
    * producte de manteniment

Expedient número IV-MY003/2005. Subministrament de productes de neteja i endreç personal als centres de l'IVADIS, per a l'exercici 2005. [2004/Q13379]
  
1. Entitat adjudicadora
  
a) Organisme: Institut Valencià d'Atenció als Discapacitats (IVADIS).
  
b) Dependència que tramita l'expedient: Departament de Contractacions.
  
c) Número d'expedient: IV-MY003/2005.
  
2. Objecte del contracte
  
a) Tipus de contracte: subministrament.
  
b) Descripció de l'objecte: subministrament de productes de neteja i endreç personal als centres de l'IVADIS, per a l'exercici 2005.
  
c) Lot: únic.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.894, de 30 de novembre de 2004.
  
3.Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació o cànon d'explotació
  
Import total: 60.000 euros.
  
5. Adjudicació
  
a) Data: 22 de desembre de 2004.
  
b) Contractista: Netya, SL.
  
c) Nacionalitat: espanyola.
  
d) Import d'adjudicació: 84.951,98 euros.
Diari Oficial de la Generalitat Valenciana


Sumari del DOGV 5008, del 18-05-2005 (2005/5438)

Convocatòria d'assemblea general extraordinària.
------------------------------------------------

### Dades del document

Número de DOGV
:   5008

Data del DOGV
:   18-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/5438


Organisme emissor
:   Federació de Caixes Rurals Cooperatives de Crèdit Valencianes

Tipus de document
:   Convocatòria

Convocatòria d'assemblea general extraordinària. [2005/5438]
  
El Consell Rector de la Federació de Caixes Rurals Cooperatives de Crèdit Valencianes va acordar en la reunió realitzada el passat 11 de maig convocar totes les caixes rurals associades a l'assemblea general extraordinària, de conformitat amb el que legalment i estatutàriament s'ha establit, per al dimecres dia 8 de juny de 2005, a la sala d'actes de la Caja Rural del Mediterráneo - Ruralcaja, passeig de l'Albereda, número 34 de València, tel. 370 279 904, a les 11.30 hores en primera convocatòria i a les 12.00 hores, si fa el cas, en segona, a fi de tractar els punts que componen el següent
  
Ordre del dia
  
1. Adaptació dels estatuts socials d'esta federació a la Llei 8/2003, de 24 de març, de Cooperatives de la Comunitat Valenciana, i al Decret 83/2005, de 22 d'abril, del Consell de la Generalitat, pels quals es regulen les cooperatives de crèdit de la Comunitat Valenciana. Facultats al Consell Rector.
  
2. Autoritzacions diverses.
  
3. Suggeriments i preguntes.
  
4. Aprovació de l'acta de la sessió o, si fa al cas, designació de dos socis per l'assemblea per a la seua aprovació.
  
València, 16 de maig de 2005.- El president: Cirilo Arnandis Núñez.
Diari Oficial de la Generalitat Valenciana


Sumari del DOGV 4967, del 16-03-2005 (2005/2368)

Actuacions de divorci número 372/2004. Cèdula de notificació.
-------------------------------------------------------------

### Dades del document

Número de DOGV
:   4967

Data del DOGV
:   16-03-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/2368


Organisme emissor
:   Jutjat de Primera Instància Número 9 de València

Tipus de document
:   Anunci

Actuacions de divorci número 372/2004. Cèdula de notificació. [2005/Q2368]
  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber:
  
Que en els actuacions de divorci que se seguixen amb el número 372/2004, en les quals en data 22 d'octubre de 2004 s'ha dictat sentència, la qual, en la part dispositiva, diu així:
  
«Que amb l'estimació parcial de la demanda interposada per la representació processal de María de los Ángeles Eduardo Villaplana contra Julio Pedroche Alonso, acorde la dissolució del matrimoni per divorci dels expressats, amb tots els efectes legals, i en especial els següents:
  
1. El fill Julio Alberto quedarà en companyia i sota la custòdia de la mare, si bé la pàtria potestat la continuaran exercint conjuntament ambdós pares.
  
2. El pare tindrà en companyia seua al menor, que el recollirà i el reintegrarà al domicili familiar, en caps de setmana alterns, des de les 10.00 hores del dissabte a les 21.30 hores del diumenge; i la meitat de les vacances escolars d'estiu, Nadal i Setmana Santa, el primer període els anys parells i el segon els senars.
  
3. En concepte de pensió alimentària per al fill, Julio Pedroche Alonso, pagarà a la progenitora la quantitat de 150 euros mensuals, per mesos avançats i dins dels primers cinc dies de cada mes, al compte que es designe. Esta quantitat s'actualitzarà anualment d'acord amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Totes les despeses extraordinàries necessàries del fill les pagaran a mitges els progenitors, així com les convenients per a la formació si hi ha acord o autorització judicial.
  
4. L'ús de l'habitatge familiar situat al carrer de José Soto Micó, número 40, 6a, de València, i dels objectes d'ús ordinari que hi ha corresponen al fill i a la progenitora.
  
Cada part pagarà les costes causades a la seua instància i a mitges les comunes.
  
Comuniqueu esta resolució, una vegada ferm el pronunciament de divorci, al registre civil on conste inscrit el matrimoni. Contra esta sentència s'hi pot preparar un recurs d'apel·lació en el termini de cinc dies des de la notificació.
  
Esta és la meua sentència, que pronuncie, mane i firme».
  
I perquè valga de notificació en forma a Julio Pedroche Alonso, en situació de rebel·lia, expedisc i firme el present edicte.
Diari Oficial de la Generalitat Valenciana


Sumari del DOGV 5069, del 11-08-2005 (2005/8504)

Informació pública de la sol·licitud d'autorització administrativa i declaració, en concret, de la utilitat pública del projecte de línia aèria trifàsica a 20 kV d'interconnexió entre CT Marcel·lí Tallols i CT Pascual Hnos., a Almenara (Castelló). Expedient: ATLINE/2004/35/12 projecte 001/04.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5069

Data del DOGV
:   11-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8504


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització administrativa i declaració, en concret, de la utilitat pública del projecte de línia aèria trifàsica a 20 kV d'interconnexió entre CT Marcel·lí Tallols i CT Pascual Hnos., a Almenara (Castelló). Expedient: ATLINE/2004/35/12 projecte 001/04. [2005/X8504]
  
En compliment del que prescriu la Llei 54/1997, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica. Se sotmet a informació pública la sol·licitud d'autorització administrativa i declaració, en concret, d'utilitat pública d'una instal·lació elèctrica les característiques principals de la qual s'esmenten a continuació.
  
Projecte de línia aèria trifàsica a 20 kV d'interconnexió entre CT Marcel·lí Tallols i CT Pascual Hnos., a Almenara (Castelló). Expedient: ATLINE/2004/35/12 projecte 001/04.
  
Titular i domicili: Iberdrola Distribución Eléctrica, SAU. Av. dels Germans Bou, 239. 12898 Castelló.
  
Lloc on s'establirà la instal·lació: interconnexió entre CT Marcel·lí Tallols i CT Pascual Hnos., a Almenara (Castelló).
  
Pressupost: 28.300 euros.
  
La qual cosa es fa pública perquè puga ser examinat el projecte en este Servici Territorial d'Energia, situat al carrer Cavallers núm. 8 (Castelló) i formular-s'hi les al·legacions, en dos exemplars, que s'estimen oportunes en el termini de vint dies, comptadors a partir de l'endemà de la publicació d'este anunci.
Diari Oficial de la Generalitat Valenciana


Sumari del DOGV 4986, del 15-04-2005 (2005/3640)

Notificació a l'entitat Viatges Sercom Mediterráneo del termini per a la renovació de l'aval d'agència de viatges.
------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3640


Organisme emissor
:   Agència Valenciana del Turisme

Tipus de document
:   Anunci

Notificació a l'entitat Viatges Sercom Mediterráneo del termini per a la renovació de l'aval d'agència de viatges. [2005/Q3640]
  
Pel fet de no haver sigut possible notificar de forma personal i directa a la persona interessada l'escrit pel qual es concedix el termini per a la renovació de l'aval d'agències de viatges a l'entitat Viatges Sercom Mediterráneo, és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 29 de març de 2005.- El cap de l'Àrea de Producte: Isabel Palafox Gámir.
  
«L'entitat Assegurances Catalana Occidente, SA, ens ha remés l'escrit on ens comunica l'anul·lació de la pòlissa d'assegurança de caució número 44.172.910, prestada per esta companyia a favor de l'agència de viatges Viatges Sercom Mediterráneo, la titular de la qual és María del Carmen Soriano Navarro i que correspon a la fiança que l'article 14.1 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges, establix que les agències de viatges han de mantindre en permanent vigència.
  
Per tot el susdit, es concedix un termini de 15 dies perquè presente davant d'esta administració la carta de pagament justificativa del depòsit d'una nova fiança davant el Servici Territorial d'Economia i Hisenda de València, amb l'advertiment que de no fer-ho, d'acord amb l'article 11 de l'esmentat Decret 20/1997, serà causa de revocació del títol-llicència d'agència de viatges.
Diari Oficial de la Generalitat Valenciana


Sumari del DOGV 4931, del 25-01-2005 (2005/223)

Informació pública del projecte de reparcel·lació forçosa de la unitat d'execució del sòl urbanitzable amb ordenació detallada àrea est, a Terrateig.
-----------------------------------------------------------------------------------------------------------------------------------------------------

### Dades del document

Número de DOGV
:   4931

Data del DOGV
:   25-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/223


Organisme emissor
:   Ajuntament de Terrateig

Tipus de document
:   Anunci

Informació pública del projecte de reparcel·lació forçosa de la unitat d'execució del sòl urbanitzable amb ordenació detallada àrea est, a Terrateig. [2005/A223]
  
L'Ajuntament de Terrateig, mitjançant l'Acord plenari del dia 15 de desembre de 2004, va acordar sotmetre a informació pública el projecte de reparcel·lació forçosa de la unitat d'execució del sòl urbanitzable amb ordenació detallada àrea est, a Terrateig, del programa d'actuació integrada de la unitat d'execució del sòl urbanitzable amb ordenació detallada àrea est, durant un període de 20 dies, durant el qual es podran formular les al·legacions i recursos que pertoquen.